title: پراݣ
text: لؤسطورة ديال تّأسيس د پراݣ كاتنسب هاد لحادات ل دوكة ؤ شوافة لي عاشت ف لقرن تّامن لميلادي سميتها ليبوشي ؤ راجلها پشيميسّل لي أسس سّلالة لپشيميسلية لي حكمات مملكة بوهيميا، ؤ مناطق خرين ف ؤروپا لوسطانية حتال لقرن سطاش. لأسطورة كاتݣول بلي ليبوشي وقفات علا صخرة كبيرة حدا واد ڤلطاڤا ؤ ب تاشوافت ديالها تنبآت: كانشوف مدينة عضيمة لي لمجد ديالها غادي يوصل ل نّجوم، ؤ أمرات باش يتبنا قصر ؤ مدينة سميتها پراها ف ديك لبلاصة.